**KISKŐRÖS VÁROS KÉPVISELŐ-TESTÜLETE**

**KÖLTSÉGVETÉSI, VÁROSFEJLESZTÉSI ÉS MEZŐGAZDASÁGI BIZOTTSÁGA**

5-3/2019. sz. Költségvetési, Városfejlesztési és Mezőgazdasági Bizottsági ülés

J E G Y Z Ő K Ö N Y V

**Készült:** Kiskőrös Város Képviselő-testülete Költségvetési, Városfejlesztési és Mezőgazdasági Bizottsága 2019. február 12. napján (kedd) 16,30 órai kezdettel megtartott üléséről

**Az ülés helye:** Kiskőrösi Polgármesteri Hivatal (Kiskőrös, Petőfi Sándor tér 1.)

emelet 13. számú helyisége

**Jelen vannak:**

Pethő Attila a bizottság elnöke

Gmoser András a bizottság tagja

Szlovák Pál a bizottság tagja

Szlanka Pálné pénzügyi osztályvezető

dr. Turán Csaba jegyző

Kutyifa Sándorné Sinkovicz Csilla jegyzőkönyvvezető

vagyongazdálkodási referens

Pethő Attila, a Bizottság elnöke köszöntötte a megjelenteket, megállapította a határozatképességet és megnyitotta az ülést. Ezt követően ismertette a napirendi javaslatot, amelyet a Bizottság egyhangú 3 „igen” szavazattal a következők szerint fogadott el:

**NAPIREND:**

1. A 2019. február 13-i Képviselő-testületi ülés előterjesztéseinek véleményezése
2. Egyéb aktuális kérdések

**1.**

Szlanka Pálné pénzügyi osztályvezető ismertette a

* Kiskőrös Város Önkormányzatának 2019. évi költségvetése
* Kőrösszolg Kft.-vel megkötött támogatási szerződések felülvizsgálata tárgyú előterjesztéseket.

Kérdés, hozzászólás nem volt. Az előterjesztések tárgyalását követően a Bizottság 3 egyhangú „igen” szavazattal az alábbi határozatot hozta:

***5/2019. (II.12.) KVM. Biz. hat.***

**HATÁROZAT**

Kiskőrös Város Képviselő-testülete Költségvetési, Városfejlesztési és Mezőgazdasági Bizottsága

* Kiskőrös Város Önkormányzatának 2019. évi költségvetése
* Kőrösszolg Kft.-vel megkötött támogatási szerződések felülvizsgálata tárgyú előterjesztéseket a Képviselő-testületnek elfogadásra javasolja.

Felelős: a bizottság elnöke

Határidő: értelemszerűen

Dr.Turán Csaba jegyző tájékoztatta a Bizottságot a

* Polgármesteri Hivatal Szervezeti és Működési Szabályzatának módosítása
* A116/2007. számú Képviselő-testületi határozat módosítása
* A polgármester 2019. évi szabadság ütemezésének jóváhagyása
* A 2019/2020-as óvodai nevelési év beiratkozási rendjének és az óvodai felvételi körzeteknek a meghatározása tárgyú előterjesztésekről.

Kérdés, hozzászólás nem volt. Az előterjesztések tárgyalását követően a Bizottság 3 egyhangú „igen” szavazattal az alábbi határozatot hozta:

***6/2019. (II.12.) KVM. Biz. hat.***

**HATÁROZAT**

Kiskőrös Város Képviselő-testülete Költségvetési, Városfejlesztési és Mezőgazdasági Bizottsága

* Polgármesteri Hivatal Szervezeti és Működési Szabályzatának módosítása
* A116/2007. számú Képviselő-testületi határozat módosítása
* A polgármester 2019. évi szabadság ütemezésének jóváhagyása
* A 2019/2020-as óvodai nevelési év beiratkozási rendjének és az óvodai felvételi körzeteknek a meghatározása tárgyú előterjesztéseket a Képviselő-testületnek elfogadásra javasolja.

Felelős: a bizottság elnöke

Határidő: értelemszerűen

Kutyifa Sándorné Sinkovicz Csilla vagyongazdálkodási referens ismertette a

* Kiskőrös város tulajdonában lévő víziközmű-hálózat rekonstrukciója pályázati eljárás keretében
* Kiskőrös város tulajdonában lévő víziközmű energiahatékonyságának fejlesztése pályázati eljárás keretében
* A Kiskőrös 2711 hrsz alatti sporttelep üzemeltetésének átadása a Kiskőrösi Labdarúgó Club részére tárgyú előterjesztéseket.

Kérdés, hozzászólás nem volt. Az előterjesztések tárgyalását követően a Bizottság 3 egyhangú „igen” szavazattal az alábbi határozatot hozta:

***7/2019. (II. 12.) KVM. Biz. hat.***

**HATÁROZAT**

Kiskőrös Város Képviselő-testülete Költségvetési, Városfejlesztési és Mezőgazdasági Bizottsága

* Kiskőrös város tulajdonában lévő víziközmű-hálózat rekonstrukciója pályázati eljárás keretében
* Kiskőrös város tulajdonában lévő víziközmű energiahatékonyságának fejlesztése pályázati eljárás keretében
* A Kiskőrös 2711 hrsz alatti sporttelep üzemeltetésének átadása a Kiskőrösi Labdarúgó Club részére tárgyú előterjesztéseket a Képviselő-testületnek elfogadásra javasolja.

Felelős: a bizottság elnöke

Határidő: értelemszerűen

**2.**

Pethő Attila, a bizottság elnöke a Kiskőrös, Petőfi S. úton lévő közlekedési jelzőlámpák szabályozását javasolja úgy, hogy a Kiskőrösi Járásbíróság épülete előtti gyalogos átkelőhelynél a jelzőlámpa hétvégén ne működjön, a Dózsa Gy. út – Rákóczi F. u. és a Petőfi S. u.-i kereszteződésben, valamint a Bajcsy-Zs. u. és a Petőfi S. út kereszteződésében a jelzőlámpák szombaton 19 órától hétfő reggel 5 óráig sárga villogó üzemmódban működjenek, illetve a hétköznapi üzemelés esetén a Bajcsy-Zs. utcáról a József A. utca és a Petőfi út irányába hosszabb ideig kapjanak zöld jelzést. Van –e lehetőség arra, hogy ezen kereszteződésekben a jelzőlámpák mellé visszaszámláló kerüljön felhelyezésre, továbbá a jelenleg 23 órától villogó üzemmódban működő lámpák hétköznaponként 21 órától működjenek villogó üzemmódban. A fenti javaslatunkkal a hétvégi kisebb forgalmú közlekedést szeretnénk gyorsítani és egyszerűbbé tenni a városon történő áthaladást, valamint a várakozás megszüntetésével csökkenne a környezetszennyezés mértéke.

Kérdés, hozzászólás nem volt. A Bizottság 3 egyhangú „igen” szavazattal az alábbi határozatot hozta:

***8/2019. (II.12.) KVM. Biz. hat.***

**HATÁROZAT**

Kiskőrös Város Képviselő-testülete Költségvetési, Városfejlesztési és Mezőgazdasági Bizottsága felkéri a Polgármesteri Hivatal illetékes ügyintézőjét, hogy keresse meg a Magyar Közút Nonprofit Kft.-t, arra vonatkozóan, hogy van –e lehetőség a Kiskőrösi Járásbíróság előtti gyalogátkelőhelyeknél működő jelzőlámpa működésének szombat és vasárnapi napon történő szünetelésére. Kérjen tájékoztatást továbbá arra vonatkozóan, hogy van –e lehetőség a Dózsa Gy. út – Rákóczi F. u. és a Petőfi S. u.-i kereszteződésben, valamint a Bajcsy-Zs. u. és a Petőfi S. út kereszteződésénél lévő jelzőlámpák átprogramozására, az alábbiak szerint

* a Bajcsy-Zs. utcáról a József A. utca és a Petőfi út irányába induló közlekedés hosszabb időtartamra kapjon zöld jelzést,
* a jelzőlámpák szombaton 19 órától hétfő reggel 5 óráig sárga villogó üzemmódban működjenek, a jelenleg 23 órától villogó üzemmódban működő lámpák hétköznaponként 21 órától működjenek villogó üzemmódban
* van –e lehetőség arra, hogy ezen kereszteződésekben a jelzőlámpák mellé visszaszámláló kerüljön felhelyezésre.

Felelős: a bizottság elnöke

Határidő: értelemszerűen

További kérdés, hozzászólás nem hangzott el, az elnök a nyilvános ülést 17,20 perckor bezárta.

**Kmf.**

Pethő Attila Gmoser András

elnök a bizottság tagja

Kutyifa Sándorné Sinkovicz Csilla

jegyzőkönyvvezető